கேள்வி: புதிய வார்ப்புகள் பற்றி தகவல் சொல்.
பதில்: புதிய வார்ப்புகள் 1979-ஆம் ஆண்டு வெளிவந்த தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் பாக்யராஜ், ரதி அக்னிகோத்ரி மற்றும் பலர் நடித்திருந்தனர்.
கேள்வி: புதிய வார்ப்புகள் - கதைச்சுருக்கம் பற்றி நீங்கள் என்ன அறிந்துள்ளீர்கள்?
பதில்: தாயமங்கலம் என்னும் கிராமத்திற்கு ஆசிரியர் பணிக்கு சண்முகமணி (பாக்கியராஜ்) வருகிறார். அந்த ஊர் கோயிலில் நாதசுரம் வாசிப்பவரின் மகளான ஜோதியும் சண்முகமணியும் காதலிக்கின்றனர். பெண் பித்தரான ஊர் நாட்டாமை ஜோதியை அடைய விரும்புகிறார். அதற்கு சண்முகமணி இடஞ்சலாக இருப்பதையும் உணருகிறார். ஊருக்கு புதியதாக வருகின்ற குடும்பநல சேவகியை வல்லுறவுக்கு ஆளாக்கி கொல்லும் நாட்டாமை, அந்தப் பழியை சண்முகமணி மீது சுமத்தி ஊரைவிட்டு அனுப்புகிறார். ஊரைவிட்டுச் செல்லும் சண்முகமணி ஜோதியை திரும்பவந்து திருமணம் முடித்து அழைத்துச் செல்வதாக உறுதியளித்து செல்கிறார்.
கேள்வி: புதிய வார்ப்புகள் - இசை பற்றி நீங்கள் என்ன அறிந்துள்ளீர்கள்?
பதில்: பாடல்களுக்கு இளையராஜா இசையமைத்திருந்தார். "இதயம் போகுதே" பாடல், பிராண்ஸ் சூபேர்ட் அவர்கள் இசையமைத்த சிம்பொனி எண் 8 என்ற பாடலை ஊக்கமாக வைத்து இசையமைக்கப்பட்டது. ஒரே பல்லவி ஆனால் நீளமான பல்லவியாக இருக்க வேண்டும் என்று நினைத்து "தம்தன நம்தன" பாடலை இசையமைத்ததாக இளையராஜா ஒரு நிகழ்ச்சியில் கூறினார்.
கேள்வி: புதிய வார்ப்புகள் - விருதுகள் குறித்து விரிவாக சொல்லுங்கள்.
பதில்: * 1979 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - இரண்டாவது இடம்